Congerville Flyers i 1915
**Muncie Flyers**, kjent som **Congerville Flyers** gjennom mesteparten av lagets eksistens, var et profesjonelt amerikansk fotballag fra Muncie i Indiana som spilte fra 1905 til 1926. Flyers var for det meste et uavhengig lag, men er best kjent for lagets korte periode i American Professional Football Association (senere omdøpt National Football League). Med kun tre offisielle ligakamper, en i 1920 og to i 1921, er Flyers det tredje kortest varige laget i ligaens historie, bak det originale New York Giants’ to kamper og Tonawanda Kardex Lumbermen ene kamp, og det korteste for et lag utenfor delstaten New York.

Historie
--------

### Opphav

Laget utviklet seg fra Congerville (Muncie) Athletic Club, som kan spores tilbake til minst 1905. Lokale aviser hadde ufullstendig dekning av laget. Det ble til tider referert til en av lagets kamper og en sjelden gang ble også kampresultater og en oppsummering inkludert i mandagsavisen. I 1910 avsluttet Congerville Athletic Club sesongen 10–0–1, med 145 poeng mot motstandernes 0. Alle hjemmekampene ble spilt mot andre lokale lag i Muncie, og bortekamper ble spilt i Hartford City, Dunkirk og Alexandria. I 1916 ble Congerville Athletic Club og Congerville Flyers slått sammen under navnet Congerville Flyers.

### Flyers

Congerville Muncie Flyers utviklet seg fra laget **Congerville Thirds**, som senere ble omdøpt til Congerville Flyers. I 1915 avsluttet laget sesongen 5–3–3. Lagets stjernespiller var den lokale helten Cooney Checkeye. I 1916 spilte laget kun bortekamper, og avsluttet året 2–6–1. Et annet lag som representerte Congerville i 1915 og 1916 var Congerville Eagles. Laget var et lettvektlag og hadde tilknytninger til Flyers, som de til tider lånte en eller to spillere til dersom Flyers slet med skader.

### Første verdenskrig

Congerville Flyers hadde en kort sesong i 1917 og spilte ingen kamper i 1918 på grunn av første verdenskrig og spanskesyken. I september 1917 annonserte Earl Ball at han hadde organisert et lag. Noen av spillerne som han skulle ha på laget inkluderte stjerner fra college: Dick Abrel fra Purdue og Al Feeney fra Notre Dame. Han skulle også hente inn Christian Chambers, som tidligere hadde spilt for Fort Wayne Friars, og laget skulle ledes av den lokale helten Cooney Checkaye. Ball inviterte ti andre spillere til trening den neste morgenen, men bare en uke senere, den 9. september, annonserte Ball at han hadde frigitt alle spillerne han hadde signert og at han ikke kom til å stille med et lag på grunn av krigen. Lokale medier var overbevist om at laget hadde gode sjanser til å sikre delstatstittelen dersom det hadde spilt.

### NFL-æraen

Etter krigen vokste idretten tilbake i østlige Indiana. Flyers spilte mot noen solide lag, inkludert Wabash Athletic Association, Fort Wayne War Vets og Cincinnati Celts. Laget avsluttet 1919-sesongen 4–1–1. I 1920 var Flyers ett av de 14 lagene i første sesong av American Professional Football Association, som senere endret navn til National Football League. I lagets andre NFL-kamp noensinne ble de knust, 45–0, av Rock Island Independents. Uken etter avlyste Decatur Staleys kampen mot Flyers, og Muncie hadde problemer med å arrangere flere kamper. I løpet av dødtiden endte de fleste av lagets spillere opp med å signere for andre lokale lag. Flyers hadde også en kamp planlagt mot Dayton Triangles den 7. november 1920, men denne ble avlyst på grunn av dårlig vær. Mot slutten av november og i begynnelsen av desember vant Flyers tre kamper mot lag utenfor ligaen, og avsluttet dermed sesongen 3–1–0 (0–1–0 i APFA). I 1921 startet Flyers sesongen med å knuse Elwood Legion, som ikke spilte i NFL, men tapte deretter en kamp borte mot Evansville Crimson Giants, og en kamp hjemme mot Cincinnati Celts. De skulle også spille en kamp mot Green Bay Packers den 13. november 1921 som endte opp med å bli avlyst, og Flyers avsluttet dermed sesongen 1–2–0 (0–2–0 i APFA). Totalt gikk Flyers 0–3–0 mot andre APFA-lag, men var i samme periode ubeseiret mot uavhengige lag med fire seiere. Inkludert 1919 gikk Flyers 8–1–1 mot lag utenfor ligaen.

### Etter NFL

Etter at laget forlot APFA tok de i bruk sitt gamle navn, Congerville Flyers. På grunn av manglende tilskuerstøtte spilte Flyers nesten alle kamper på bortebane i 1922, 1923 og 1924. De spilte én hjemmekamp i 1924, men dette var mot Notre Dame Reserves of Brownson Hall, hvor Flyers tapte 47–0. Noen spekulerte i at laget ikke egentlig bestod av reservespillere fra Notre Dame, men snarere spillere fra laget South Bend Arrows. I løpet av denne periode gikk Flyers 10–8–3. I 1925 klarte ikke Flyers å finne en hjemmebane i Muncie, og flyttet derfor til Jonesboro. Dette året gikk laget under navnet **Jonesboro Flyers**, og ni av årets elleve kamper ble spilt i Jonesboro for et sammenlagtresultat på 6–2–3.

Sesongresultater
----------------

| År | S | T | U | Plass | Trener |
| --- | --- | --- | --- | --- | --- |
| 1910 | 11 | 0 | 1 |  | Earl Ball |
| 1911 | 7 | 1 | 2 |  |
| 1912 | 6 | 3 | 2 |  |
| 1913 | 8 | 2 | 0 | Delstatsmestere |
| 1914 | 5 | 3 | 1 |  |
| 1915 | 8 | 2 | 1 |  |
| 1916 | 2 | 7 | 1 |  | F.W. Smith |
| 1917 | 2 | 2 | 0 |  | Ky Foster, Ralph Dawson, Zach Toliner |
| 1918 | ***Inaktive*** |
| 1919 | 4 | 1 | 1 |  | Cooney Checkaye |
| 1920 | 0 | 1 | 0 | 14. APFA | Ken Huffine |
| 1921 | 0 | 2 | 0 | 18. APFA | Cooney Checkaye |
| 1922 | 5 | 1 | 3 |  |
| 1923 | 3 | 4 | 0 |  |
| 1924 | 3 | 3 | 0 |  |
| 1925 | 6 | 2 | 3 |  |
| 1926 | 0 | 1 | 0 | Ikke fullført |

Referanser
----------

1. ↑  Sye (2002), s. 1
2. ↑  «1910 Muncie Congerville A.C.». *The Pro Football Archives* **(engelsk)**. Maher Sports Media. Arkivert fra originalen 19. juni 2022. Besøkt 19. juni 2022.

Litteratur
----------

* Sye, Roy (2002). «Muncie Flyers – 1920» (PDF). *The Coffin Corner* **(engelsk)**. Professional Football Researchers Association. 24 (3). Besøkt 19. juni 2022.

| * v
* d
* r
Oppstartslag i National Football League |
| --- |
| 
* Akron Pros
* Buffalo All-Americans
* Canton Bulldogs
* Chicago (Racine) Cardinals
* Chicago Tigers
* Cleveland Tigers
* Columbus Panhandles
* Dayton Triangles
* Decatur Staleys
* Detroit Heralds
* Hammond Pros
* Massillon Tigers†
* Muncie Flyers
* Rochester Jeffersons
* Rock Island Independents

†= Spilte aldri i ligaen
 |

| * v
* d
* r
Tidligere lag i National Football League |
| --- |
| Oppstartslag | 
* Chicago Tigers (1920)
* Cleveland Tigers / Indians (1920–1921)
* Muncie Flyers (1920–1921)
* Rochester Jeffersons (1920–1925)
* Rock Island Independents (1920–1925)
* Akron Pros / Indians (1920–1926)
* Canton Bulldogs (1920–1926)
* Columbus Panhandles / Tigers (1920–1926)
* Hammond Pros (1920–1926)
* Detroit Heralds / Tigers / Panthers / Wolverines (1920–1928)
* Buffalo All-Americans / Bisons / Rangers (1920–1929)
* Dayton Triangles (1920–1929)

 |
| 1920-årene | 
* Cincinnati Celts (1921)
* New York Brickley Giants (1921)
* Tonawanda Kardex Lumbermen (1921)
* Washington Senators (1921)
* Evansville Crimson Giants (1921–1922)
* Louisville Breckenridges / Colonels (1921–1923, 1926)
* Minneapolis Marines / Red Jackets (1921–1924, 1929–1930)
* Oorang Indians (1922–1923)
* Toledo Maroons (1922–1923)
* Racine Legion / Tornadoes (1922–1924, 1926)
* Milwaukee Badgers (1922–1926)
* St. Louis All-Stars (1923)
* Cleveland Indians / Bulldogs (1923–1927)
* Duluth Kelleys / Eskimos (1923–1927)
* Kenosha Maroons (1924)
* Kansas City Blues (1924)
* Kansas City Cowboys (1925–1926)
* Frankford Yellow Jackets (1924–1931)
* Pottsville Maroons / Boston Bulldogs (1925–1929)
* Providence Steam Roller (1925–1931)
* Brooklyn Lions (1926)
* Hartford Blues (1926)
* Los Angeles Buccaneers (1926)
* New York Yankees (1927–1928)
* Orange / Newark Tornadoes (1929–1930)
* Staten Island Stapletons (1929–1932)

 |
| 1930–50-årene | 
* Brooklyn Dodgers / Tigers (1930–1944)
* Cleveland Indians (1931)
* Cincinnati Reds (1933–1934)
* St. Louis Gunners (1934)
* Boston Yanks (1944–1948)
* Baltimore Colts (1947–1950)
* New York Bulldogs / Yanks (1949–1951)
* Dallas Texans (1952)

 |